KLASA: UP/I-034-01/24-02/1

URBROJ: 711-01/03-2024-20

Zagreb, 06. svibnja 2024.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Aleksandre Jozić-Ileković, kao predsjednice Povjerenstva te Nike Nodilo Lakoš, Igora Lukača, Ines Pavlačić i Ane Poljak, kao članova Povjerenstva, na temelju članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15 98/19., u daljnjem tekstu: ZSSI/11), povodom neanonimne prijave mogućeg sukoba interesa podnesene protiv dužnosnika **Marka Grubelića, općinskog načelnika Općine Tribunj,** na 49. sjednici, održanoj 06. svibnja 2024.g., donosi sljedeću:

**ODLUKU**

**Postupak za odlučivanje o sukobu interesa protiv dužnosnika Marka Grubelića, općinskog načelnika Općine Tribunj, povodom okolnosti mogućeg zapošljavanja oca i brata u Mjesnom poduzeću d.o.o., čiji je vlasnik Općina Tribunj, izgradnje kuće izvan građevinske zone, neplaćanja komunalnog doprinosa te promjene poslovne banke Općine Tribunj, neće se pokrenuti, s obzirom da iz prikupljenih podataka i dokumentacije ne proizlazi da je postupanjem dužnosnika došlo do moguće povrede odredbi ZSSI-a.**

Obrazloženje

Protiv dužnosnika Marka Grubelića, općinskog načelnika Općine Tribunj, podnesena je dana 20. srpnja 2020.g. neanonimna prijava, koja je u knjizi ulazne pošte Povjerenstva zaprimljena pod brojem: 711-U-2499-P-170/20-01-5 te je povodom iste otvoren predmet broj: P-170/20.

U predmetnoj prijavi se u bitnome navodi da je dužnosnik Marko Grubelić zaposlio svoga oca ….. ……… u komunalnom odjelu i svoga brata …. kao komunalnog redara, iako je stalno zaposlen u bolnici u Šibeniku, kao i da isti u privatne svrhe koristi službeni automobil, primjerice za odlazak u polje.

U prijavi se nadalje navodi kako je u polju izgradio kuću u zoni koja nije građevinska bez plaćanja komunalnog doprinosa, dok je objekt trajne građe, uz napomenu kako postoje satelitski snimci parcele uvidom u koje se može vidjeti gdje se objekt nalazi.

Isto tako, u prijavi navodi kako je dužnosnik na katastarskoj čestici ……, z.k. uložak ….., k.o. Tribunj, na mjestu pomoćnog objekta bespravno sagradio stambeni objekt, s time da je ušao u tuđu parcelu bez dozvole te se napominje kako ista nije upisana u zemljišne knjige i na nju se ne plaćaju komunalni doprinosi i ostali troškovi.

Zaključno se u prijavi iznosi kako je dolaskom na mjesto načelnika dužnosnik promijenio poslovnu banku (u Hrvatsku poštansku banku d.d.) gdje dobiva kredit od 80.000,00 eura pod nepoznatim uvjetima.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka, Povjerenstvo donosi pisanu odluku.

Člankom 3. stavkom 1. podstavkom 39. ZSSI-a propisano je da su općinski načelnici i njihovi zamjenici također dužnosnici u smislu ZSSI-a. Uvidom u Registar dužnosnika, koji ustrojava i vodi Povjerenstvo, utvrđeno je da Marko Grubelić obnaša dužnost općinskog načelnika Općine Tribunj, počevši od 21. svibnja 2021.g., a istu dužnost obnašao je i u mandatu 2017.-2021.

Uvidom u izvješće o imovinskom stanju dužnosnika od 17. veljače 2020. utvrđeno je kako je u istoj dužnosnik između ostaloga naveo:

* U rubrici podaci o obvezama dužnosnik je naveo kredit kod Hrvatske poštanske banke u iznosu od 79.787,58 eura s iznosom mjesečnog anuiteta 180 eura te kamatnom stopom od 3% ( godina zaduženja 2018.).
* U rubrici podaci o nekretninama obveznik je naveo stan u Tribunju površine 97,10 m2, … …… .., broj zl.ul…...

Uvidom u zemljišno-knjižni uložak za nekretninu upisanu kod Općinskog suda u Šibeniku, Zemljišno-knjižni odjel Šibenik, katastarska općina: …… ……, Broj ZK uloška …., broj zemljišta (kat.čestice) … …, oznaka zemljišta: kuća, izgrađeno zemljište, pomoćna zgrada, dvorište, površine 560 m2 utvrđeno je kako je dužnosnik upisan pod .. kao suvlasnik …/…. ETAŽNO VLASNIŠTVO (…) STAN . . na prvom katu, netto korisne pov. 97,10 m2, koji se sastoji od hodnika, WC-a, kupaonice, kuhinje s blagovaonicom, pet spavaćih soba i lođe neto pov. 12,86 m2, sve u etažnom nacrtu označeno svjetlo plavom bojom , …. suvlasnički dio etaže: ½.

U odnosu na suvlasnički dio . (…/…..) u listu C- teretovnica upisan je teret: UKNJIŽBA, ZALOŽNO PRAVO, SPORAZUM BR. 9916633554-249 O ZASNIVANJU ZALOŽNOG PRAVA (HIPOTEKE), OV-13928/18 27.11.2018, u iznosu od 80.000,00 EUR (slovima: osamdeset tisuća eura) s načinom otplate u mjesečnim anuitetima, uvećana za ugovorenu redovnu kamatu, eventualne zakonske zatezne kamate, koje su promjenjive te ostala sporedna potraživanja, u korist: HRVATSKA POŠTANSKA BANKA, DIONIČKO DRUŠTVO, JURIŠIĆEVA ULICA 4, 10000 ZAGREB, iznos: 80.000,00 EUR vezano uz B 4 (4.1)

Uvidom u sudski registar Trgovačkog suda u Šibeniku utvrđeno je da je pod matičnim brojem subjekta: 100010386, OIB: 46549553492, upisano trgovačko društvo MJESNO PODUZEĆE, društvo s ograničenom odgovornošću za odvodnju i djelatnost marina ( u daljnjem tekstu: Mjesno poduzeće d.o.o.) čiji je osnivač Općina Tribunj, a osoba ovlaštena za zastupanje društva Sanda Novković, član uprave- zastupa društvo pojedinačno i samostalno od 01. travnja 2019. i Nikolina Cvitan prokurist od 06. studenoga 2019., dok iz povijesnog izvatka proizlazi da je društvo od 05.07.2007.godine, sve do razrješenja, temeljem odluke o razrješenju od 01. travnja 2019. zastupala Lorina Grbac.

Na zahtjev Povjerenstva, Općina Tribunj dostavila je očitovanje KLASA: 000-01/21-01/1, URBROJ: 2182-20-04-21-2 od 29. siječnja 2021.g. u kojem se navodi da ….. …….., otac dužnosnika Marka Grubelića, nije zaposlen u Jedinstvenom upravnom odjelu Općine Tribunj, već je od 2008. godine, temeljem ugovora o radu, zaposlen u komunalnom poduzeću u vlasništvu Općine Tribunj Mjesno poduzeće d.o.o. Uvidom u digitalne podatke matice e-rođenih utvrđeno je da je otac dužnosnika …. ……., rođen ...... …..g., OIB:………….

U prilog iznesenim navodima dostavljena je preslika Evidencije radnog vremena djelatnika Jedinstvenog upravnog odjela Općine Tribunj za 12. mjesec 2020. godine iz koje je evidentno kako su u istoj navedene osobe: ……… ……., ……. …., …….. ……, ….. …., ……. ………, …… …., …… ……, ….. …….. i ….. ……. a u drugom popisu: …….. ……., …… …….., …… ….. , ……. ….. i ….. ……...

Na zahtjev Povjerenstva, Mjesno Poduzeće d.o.o. dostavilo je očitovanje od 15. travnja 2021. kako je otac dužnosnika sklopio je radni odnos na određeno vrijeme u trajanju od 3 mjeseca od 16. lipnja 2008. do 16. rujna 2008. godine u Mjesnom poduzeću d.o.o. na mjestu radnika na naplati parkirališnih usluga sa osnovnom neto plaćom u iznosu od 3.000,00 kn. Nakon proteka navedena tri mjeseca, od 17. rujna 2008. godine ….. ……… zaposlen je na neodređeno vrijeme u Mjesnom poduzeću d.o.o. na radnom mjestu komunalni djelatnik sa osnovnom neto plaćom u iznosu od 3.000,00 kn.

Aneksom ugovora o radu od 29. lipnja 2018. godine …. …….. napredovao je na poziciju komunalni djelatnik-predradnik, u kojem je utvrđena osnovna neto plaća u iznosu od 4.000,00 kn. U drugom aneksu Ugovora o radu dana 20. prosinca 2018. godine izmijenjen je članak 8. osnovnog ugovora o radu na način da je ugovoreno kako će za obavljanje poslova poslodavac radniku isplaćivati osnovnu plaću u iznosu od 4.100,00 kn neto, a koji se primjenjuje od 01. siječnja 2019. Uz očitovanje dostavljene su Odluke o izmjenama sistematizacije, osobnom dohotku za radnike, Ugovori i Aneksi ugovora ispred Mjesnog poduzeća koje je potpisivala tadašnja direktorica društva Lorina Grbac te se navodi da je zaposlenju radnika prethodio oglas na Zavodu za zapošljavanje za zaposlenje radnika, iako Mjesno poduzeće d.o.o. nije imalo tu obvezu.

Nadalje se u očitovanju od 15. travnja 2021. pojašnjava kako svake godine dolazi do povećanja minimalne plaće sukladno Zakonu o minimalnoj plaći i Uredbi o visini minimalne plaće te Mjesno poduzeće d.o.o. nastoji pratiti trend povećanja plaća za svoje zaposlenike. Aneksima ugovora o radu 20. prosinca 2018. godine i 31. prosinca 2019. godine došlo je do povećanja plaće zaposlenika na terenu, dok se …. ……… 31. prosinca 2019. godine plaća nije mijenjala.

Pored navedenog u očitovanju se navodi kako je otac dužnosnika, kao dugogodišnji zaposlenik Mjesnog poduzeća d.o.o. svojim radom i zalaganjem zaslužio navedeno promaknuće da bi zadržao motivaciju za rad u društvu te je pokazao inicijativu, sposobnost i odgovornost da može i zna rukovoditi zaposlenicima na terenu što je direktorica Lorina Grbac prepoznala u najbitnijem trenutku kad je navedeni izrazio namjeru odlaska iz Mjesnog poduzeća d.o.o. te se takva situacija nije smjela dozvoliti.

Uvidom u dostavljenu Odluku o izmjeni sistematizacije radnih mjesta Mjesno poduzeće d.o.o. od 01. siječnja 2018., utvrđeno je kako je istom utvrđena izmjena Sistematizacije radnih mjesta u Mjesnom poduzeću d.o.o., Tribunj na način da se dodaje radno mjesto: komunalni djelatnik – predradnik, te je ista Odluka stupila na snagu od 01. siječnja 2018. godine, a potpisana je od strane direktorice Lorine Grbac.

Direktorica Lorina Grbac donijela je 01. srpnja 2018. Odluku o visini osobnog dohotka za radno mjesto komunalni djelatnik – predradnik, kojom je utvrđena visina osobnog dohotka u Mjesnom poduzeću d.o.o., Tribunj za radno mjesto komunalni djelatnik - predradnik u iznosu od 4.000,00 neto, dok je 01. siječnja 2019. donijela Odluku o visini osobnog dohotka za radno mjesto komunalni djelatnik – predradnik u iznosu od 4.100,00 neto.

U odnosu na općinskog načelnika Općine Tribunj, u očitovanju se iznosi kako je isti ujedno i predsjednik Skupštine društva Mjesno poduzeće d.o.o. O potrebi zasnivanja radnog odnosa na pojedinim radnim mjestima jednako kao i o broju potrebnih radnika na pojedinom radnom mjestu te plaćama, prema navodima očitovanja, odlučuje direktor društva, sve sukladno potrebama procesa rada i poslovanja.

U odnosu na …. ………., **brata** dužnosnika (OIB:………….) na traženje Povjerenstva od 01. rujna 2023. dostavljeni su:

- ugovor o djelu koji je isti sklopio s Mjesnim poduzećem d.o.o. 10. lipnja 2018. za izvršenje poslova kontrole parkiranja na označenim parkirališnim mjestima u Općini Tribunj u roku od 90 radnih dana od dana potpisivanja ugovora i za koji posao će naručitelj izvođaču isplatiti sveukupan iznos od15.000,00 kuna neto,

- ugovor o djelu koji je isti sklopio s Mjesnim poduzećem d.o.o. 31. svibnja 2019. za izvršenje poslova nadzora nad parkiranjem vozila na javnim parkiralištima s naplatom na području Općine Tribunj u roku od 120 radnih dana od dana potpisivanja ugovora i za koji posao će naručitelj izvođaču isplatiti sveukupan iznos od 16.000,00 kuna,

- ugovor o djelu koji je isti sklopio s Mjesnim poduzećem d.o.o. dana 30. lipnja 2020. za izvršenje poslova nadzora nad parkiranjem vozila na javnim parkiralištima s naplatom na području Općine Tribunj u roku od 60 radnih dana od dana potpisivanja ugovora i za koji posao će naručitelj izvođaču isplatiti sveukupan iznos od 8.000,00 kuna.

Zaključno je dostavljena preslika oglasa za radno mjesto kontrolor naplate parkinga kojim se pozivaju svi zainteresirani učenici i studenti koji su zainteresirani za sezonski rad na parkingu na radno mjesto KONTROLOR PARKINGA da se jave na broj telefona i osobnim dolaskom u zgradu Općine Tribunj u prostorije MJESNOG PODUZEĆA D.O.O., te je dopisu priložena preslika otvorene molbe za oglas na radno mjesto kontrolora parkirališta koju je Mjesnom poduzeću d.o.o. uputio ….. …….. povodom javljanja na oglas na radno mjesto Kontrolora parkirališta u Mjesnom poduzeću d.o.o. uočen na oglasnoj ploči u centru Tribunja. U molbi se navodi da je zaposlen u Zavodu za javno zdravstvo Šibenik, te da je zbog fleksibilnog radnog vremena i slobodnih dana u mogućnosti odrađivati još jedan posao te ističe kako nema iskustva u poslovima kontrolora od prije, ali savjestan je u odrađivanju radnih obveza, izrazito komunikativan, govori engleski jezik, te posjeduje vozačku B kategorije. U očitovanju navode da se na početku sezone dogodila situacija da je počela naplata parkirališnih usluga s l. lipnja, a da je tada jedini zaposlenik kontrolor, nakon 10 dana rada na kontroli naplate parkiranja, dao otkaz. Pojašnjava se kako je u to vrijeme …. ……… bio u stalnom radnom odnosu u zdravstvenoj ustanovi u Šibeniku, tadašnja direktorica sklopila je s njime Ugovor o djelu, presliku kojeg dostavljaju u privitku. U odnosu na …. ………, brata općinskog načelnika, koji je u Mjesnom poduzeću radio sezonski kao kontrolor parkiranja, dostavljena je preslika otvorene molbe koju je podnio.

U očitovanju Mjesnog poduzeća d.o.o. od 15. travnja 2021. se navodi kako je brat dužnosnika Marka Grubelića bio zaposlen na poslovima kontrole parkiranja na području Općine Tribunj u ljetnoj sezoni 2018., 2019. i 2020. godine temeljem Ugovora o djelu, uz pojašnjenje da Mjesno poduzeće d.o.o. oduvijek ima problema u pronalasku radne snage, tako da se rado uzimaju mladi ljude koji su voljni raditi za Mjesno poduzeće d.o.o. na kontroli parkiranja posebice u ljetnom periodu jer su plaće u društvu niske. Za istaknuti je kako je Ugovor za 2018. godinu potpisala direktorica Grbac, a 2019. godine Sanda Novković nakon preuzimanja funkcije direktorice društva te 2020. godine prokuristica društva Nikolina Cvitan.

Mjesno poduzeće d.o.o. je dana 03. svibnja 2023. dostavilo dopis u kojem se navodi kako je službeno vozilo Mjesno poduzeće d.o.o. kupilo krajem 2018. godine, te se od 10. siječnja 2019. godine koristi izričito u poslovne svrhe, o čemu postoji Odluka o korištenju službenog vozila prema kojoj svi zaposlenici s vozačkom dozvolom B kategorije imaju pravo upravljati službenim automobilom u poslovne svrhe, pogotovo jer u Sistematizaciji radnih mjesta nemaju propisano radno mjesto vozača.

Dopisu je priložena i Odluka o korištenju službenog vozila Mjesnog poduzeća d.o.o. od 10. siječnja 2019.g.

U članku 2. predmetne odluke navodi se kako službeno vozilo za potrebe Mjesnog poduzeća d.o.o. koriste zaposlenici Mjesnog poduzeća d.o.o., a iznimno i treće osobe po odobrenju, ili po sklapanju sporazuma s Mjesnim poduzećem d.o.o. Istim je propisano da zaposlenici imaju pravo na korištenje službenog automobila, ovisno o raspoloživosti istog, za vrijeme trajanja radnog vremena što se smatra korištenjem vozila u poslovne svrhe dok zaposlenici mogu koristiti službeno vozilo i izvan službenog radnog vremena, a na temelju odobrenja direktorice.

Sukladno predmetnoj odluci, za vrijeme korištenja službenog vozila korisnici su obvezni voditi Evidenciju korištenja službenog vozila u poslovne svrhe, a koja se nalazi u službenom vozilu, dok su za korištenje službenog vozila na službenom putu korisnici obvezni popuniti obrasce putnog naloga kojeg potpisuje direktorica društva.

Na traženje Povjerenstva Jedinstveni upravni odjel Općine Tribunj dostavio je dopis od 16. travnja 2021. u kojem se navodi kako u njihovom odjelu nije zaposlen brat niti bilo koja druga osoba koja je u krvnom ili tazbinskom srodstvu s dužnosnikom Markom Grubelićem te se u prilogu dostavlja preslika Evidencije radnog vremena djelatnika Jedinstvenog upravnog odjela Općine Tribunj za mjesec siječanj, veljaču i ožujak 2021. godine u kojoj se ne navode imena dužnosnikovog oca i brata.

Povjerenstvo je dopisom od dana 01. rujna 2023. zatražilo od Mjesnog poduzeća d.o.o. podatke o sljedećem:

* je li …. …….., otac općinskog načelnika Marka Grubelića od 2008. koristio službeno vozilo trgovačkog društva Mjesno poduzeće d.o.o. u privatne ili poslovne svrhe, te ukoliko jeste tko je o tome donio odluku, uz dostavu predmete odluke i dokumentacije o korištenju vozila;
* jesu li se i druge osobe osim …. ………, brata općinskog načelnika Marka Grubelića javile povodom Oglasa za radno mjesto kontrolor naplate parkinga, i je li sa svima sklopljen ugovor o djelu, te ukoliko jeste zatražena je dostava dokumentaciju vezano uz odabir kandidata i sklapanja ugovora o djelu.

Mjesno poduzeće d.o.o. je odgovorilo dopisom od dana 02. listopada 2023. u kojem se navodi kako dostavljaju prethodno već dostavljeni odgovor u svezi identičnog upita za zaposlenika …. …….., oca općinskog načelnika Marka Grubelića, te u svezi …. …….., brata općinskog načelnika Marka Grubelića. Ističu kako su na identični upit od 19. travnja 2023. dostavili odgovor iz privitka u svibnju 2023. godine te ga ponovno dostavljaju, kao i da nemaju za dodati novih činjenica.

Povjerenstvo je zaprimilo i dopis od Mjesnog poduzeća d.o.o. Tribunj od 18. svibnja 2021. u kojem se navodi kakoMarko Grubelić, u svojstvu predsjednika Skupštine trgovačkog društva Mjesno poduzeće d.o.o. u razdoblju u kojem su njegov otac ili brat bili zaposleni u istom nije donosio odluke o uporabi dobiti kojima bi se dobit osim unosa u rezerve uporabila za isplatu zaposlenima ili članu uprave društva, niti donosio odluke o nadoknadi štete koje bi se izravno odnosile na status i materijalna prava direktora društva.

Također se navodi kako je bivša direktorica društva Lorina Grbac podnijela Skupštini Društva u pisanom obliku 04. ožujka 2019. godine zahtjev za sporazumni prestanak radnog odnosa i razrješenje na funkciji direktorice društva i jedinog člana uprave zbog odlaska u mirovinu te je potpisan Sporazum o prestanku Ugovora o radu 08. ožujka 2019. godine, sve sukladno članku 441. stavku 1. Zakona o trgovačkim društvima („Narodne novine“, broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15. i 40/19.) te je priložena dokumentacija iz koje je razvidan prestanak radnog odnosa s danom 31. ožujka 2019.

Zaključno se u dopisu navodi kako je sukladno članku 428. Zakona o trgovačkim društvima uprava društva odgovara za izradu financijskih izvješća i izvješća o stanju društva te ih bez odgađanja dostavlja skupštini društva na utvrđenje.

Nadalje, vezano za otvoreni poslovni račun, iz očitovanja KLASA: 000-01/21-01, URBROJ: 2182-20-04-21-2 od 29. siječnja 2021. godine, između ostalih navoda u očitovanju, proizlazi kako Općina Tribunj ima otvoren poslovni račun kod Hrvatske poštanske banke d.d., a odluku o izboru poslovne banke donio je općinski načelnik Općine Tribunj na temelju odredbe članka 62. stavka 3. Zakona o proračunu („Narodne novine”, broj 87/08, 136/12 i 15/15) te je s Hrvatskom poštanskom bankom d.d. dana 3. siječnja 2019. godine potpisan Ugovor o otvaranju i vođenju transakcijskog računa i obavljanju platnih usluga.

U prilog iznesenim navodima dostavljena je preslika Odluke Općinskog načelnika Općine Tribunj o izboru poslovne banke za obavljanje poslova platnog prometa Općine Tribunj, preslika Ugovora o otvaranju i vođenju transakcijskog računa i obavljanju platnih usluga.

U očitovanju se također navodi kako je u mandatu općinskog načelnika Marka Grubelića Općina Tribunj mijenjala poslovnu banku koja vodi račune Općine Tribunj, odnosno zatvorila je svoj poslovni račun u Zagrebačkoj banci d.d. te otvorila poslovni račun u Hrvatskoj poštanskoj banci d.d. te je slijedom navedenog, Općina Tribunj stupala u poslovne odnose s Hrvatskom poštanskom bankom d.d. s kojom na dan 29. siječnja 2021. godine ima zaključene ugovore:

-Ugovor o otvaranju i vođenju transakcijskog računa i obavljanju platnih usluga zaključen dana 3. siječnja 2019. godine, i Ugovor o dugoročnom kreditu broj 132/2020-DPVPJS zaključen dana 9. prosinca 2020. godine.

Osim iznesenoga se u očitovanju navodi kako je Općina Tribunj imala s Hrvatskom poštanskom bankom d.d. zaključen i Ugovor o dopuštenom prekoračenju po poslovnom računu broj 109/2020-DPVPJS od 26. listopada 2020. godine, koji je zaključen radi premošćivanja jaza nastalog uslijed izvođenja radova na izgradnji zgrade dječjeg vrtića u Tribunju čija je izgradnja sufinancirana sredstvima Agencije za plaćanja u poljoprivredi, ribarstvu i ruralnom razvoju Republike Hrvatske.

U očitovanju se pojašnjava kako se zbog kašnjenja s isplatom predujma od strane Agencije za plaćanja u poljoprivredi, ribarstvu i ruralnom razvoju Republike Hrvatske te čekanja na potpisivanje ugovora o dugoročnom kreditu za realizaciju kapitalnog projekta Izgradnja i opremanje dječjeg vrtića, Općina Tribunj našla u situaciji da joj prijeti nemogućnost ispunjenja ugovorne obveze prema izvođaču radova na izgradnji zgrade dječjeg vrtića u ugovorenom roku, što bi predstavljalo povredu ugovorne obveze te povlačilo za sobom mogućnost financijskih korekcija od strane Agencije za plaćanja u poljoprivredi, ribarstvu i ruralnom razvoju Republike Hrvatske. Slijedom navedenog, bilo je potrebno zaključiti Ugovor o dopuštenom prekoračenju po poslovnom računu broj 109/2020-DPVPJS, koji je u međuvremenu raskinut.

U odnosu na Ugovor o dugoročnom kreditu broj 132/2020-DPVPJS navodi se kako je isti zaključen temeljem Odluke Općinskog vijeća Općine Tribunj o dugoročnom kreditnom zaduženju Općine Tribunj za realizaciju kapitalnog projekta „Izgradnja i opremanje vrtića“, KLASA: 450-05120-50/3, URBROJ: 2182120-01-20-1, nakon dobivene suglasnosti Vlade Republike Hrvatske za zaduženje, sukladno članku 87. Zakona o proračunu. Kredit je odobren iz sredstava i uz sudjelovanje Europske investicijske banke (EIB) na temelju Ugovora o kreditu EIB-HBOR. U prilogu je dostavljena preslika Odluke Općinskog vijeća Općine Tribunj o dugoročnom kreditnom zaduženju Općine Tribunj za realizaciju kapitalnog projekta „Izgradnja i opremanje vrtića“, KLASA: 450-05/20-50/3, URBROJ: 218720-01-20-1, od 6. svibnja 2020. godine (u privitku), preslika Odluke Vlade Republike Hrvatske o davanju suglasnosti Općini Tribunj za zaduženje kod Hrvatske poštanske banke d.d., Zagreb, KLASA: 022-03/20-04349, URBROJ.5030105/27-20-2, od 8. listopada 2020. godine (u privitku) i preslika Ugovora o dugoročnom kreditu broj 132/2020-DPVPJS, od 9. prosinca 2020. godine (u privitku).

Nadalje uvidom u Odluku o izboru banke za obavljanje poslova platnog prometa Proračuna Općine Tribunj KLASA: 450-05/18-5011, URBROJ: 2182120-03-18-1 od 21. prosinca 2018. utvrđeno je kako je općinski načelnik Marko Grubelić istu odluku donio na temelju članka 62. stavka3. Zakona o proračunu i članka 53. Statuta Općine Tribunj („Službeni glasnik Općine Tribunj”, broj 1/18. i 4/18.).

Dostavljena je i preslika Službenog glasnika Općine Tribunj od 07. svibnja 2020. u kojem je objavljena Odluka općinskog vijeća Općine Tribunj KLASA: 450-05/20-50/3 URBROJ:2182/20-01-20-1 od 6. svibnja 2020. o dugoročnom kreditnom zaduženju Općine Tribunj za realizaciju kapitalnog projekta Izgradnja i opremanje vrtića.

U članku 1. navedene odluke navodi se da će se Općina Tribunj zadužiti putem dugoročnog kunskog kredita u ukupnom iznosu od 7.400.000,00 kuna (slovima: sedammilijunačetiristotisuća kuna) kod HRVATSKE POŠTANSKE BANKE d.d., Zagreb, Jurišićeva 4, za realizaciju kapitalnog projekta „Izgradnja i opremanje vrtića“, planiranog u Proračunu Općine Tribunj za 2020. godinu i projekcijama za 2021. i 2022. godinu („Službeni glasnik Općine Tribunj”, broj 13/19.), dok su u članku 2. utvrđeni uvjeti korištenja kredita.

Pored navedenog dostavljena je o Odluka Vlade Republike Hrvatske o davanju suglasnosti Općini Tribunj za zaduženje kod Hrvatske poštanske banke d.d., Zagreb KLASA: 022-03/20-04/349, URBROJ: 50301-05/27-20-2 od 08. listopada 2020. kojom se dajesuglasnost Općini Tribunj za zaduženje kod Hrvatske poštanske banke d.d., Zagreb u iznosu od 7.400.000,00 kuna uz valutnu klauzulu vezanu za euro, s rokom otplate kredita od deset godina, bez počeka, u mjesečnim ratama, uz fiksnu godišnju kamatni stopu od 1 ,35 % i jednokratnu naknadu za obradu zahtjeva u visini 0,10 % od iznosa ugovorenog kredita dok će se sredstva koristiti za financiranje kapitalnog projekta „Izgradnja i opremanje vrtića”, sukladno Odluci Općinskog vijeća Općine Tribunj o dugoročnom kreditnom zaduženju Općine Tribunj za realizaciju kapitalnog projekta Izgradnja i opremanje vrtića, KLASA: 450-05/20-50/3, URBROJ: 2182/20-01-20-1, od 6. svibnja 2020.

Zaključno dostavljen je i Ugovor o dugoročnom kreditu broj: 132/2020-DPVPJS sklopljen između Hrvatske poštanske banke i Općine Tribunj 09.12.2020. s iznosom kredita 978.005,58 EUR (slovima: devetsto sedamdeset osam tisuća pet eura i pedeset osam centa) u kunskoj protuvrijednosti pod uvjetima i u rokovima ugovorenim i utvrđenim Ugovorom o kreditu broj: EUPR-20-1101327 što po srednjem tečaju Hrvatske narodne banke (1 EUR=7,566419 kn) na dan 16.11.2020. godine predstavlja protuvrijednost od 7.400.000,00 kn (slovima: sedam milijuna četiristo tisuća kuna).

Na traženje Povjerenstva, Jedinstveni upravni odjel Općine Tribunj dostavio je dopis od 04. svibnja 2023. u kojem navodi da na katastarskoj čestici, čest. zgr. …, upisane u zk.ul …. K.O. ….. u Tribunju, nalaze tri 3 objekta, te su provedena dva 2 postupka ozakonjenja, prvi tijekom 2014. godine za manje zahtjevnu zgradu stambene namjene i pomoćnu zgradu (kotlovnica), te drugi tijekom 2018. godine za manje zahtjevnu zgradu stambene namjene. Vodni doprinos nije u nadležnosti jedinice lokalne samouprave, odnosno Općine Tribunj, već isti obračunavaju i naplaćuju Hrvatske vode. U privitku je dostavljena dokumentaciju iz koje je razvidno da su za nekretnine izgrađene na čest. zgr. … k.o. ……. plaćene:

* naknada za zadržavanje nezakonito izgrađene zgrade: za manje zahtjevnu zgradu stambene namjene i pomoćnu zgradu (kotlovnica), i to sukladno Rješenju Jedinstvenog upravnog odjela Općine Tribunj (KLASA: UP 1 350-05/14-02/109, URBROJ: 2182/20-04-14-2 od 7. listopada 2014.godine) u iznosu od I .716,65 kuna,
* komunalni doprinos za nezakoniti dio manje zahtjevne zgrade stambene namjene, i to sukladno Rješenju Jedinstvenog upravnog odjela Općine Tribunj (KLASA: UP 1 361-01/14-04/162, URBROJ: 2182/20-04-14-2, od 9. prosinca 2014. godine) u iznosu od 5.270,19 kuna,
* naknada za zadržavanje nezakonito izgrađene zgrade za manje zahtjevnu zgradu stambene namjene, i to sukladno Rješenju Jedinstvenog upravnog odjela Općine Tribunj (KLASA: UP 1 350-05/18-02/14, UBROJ: 2182120-04-18-2, od 3. listopada 2018.godine) u iznosu od 500,00 kuna,
* komunalni doprinos za zgradu stambene namjene, i to sukladno Rješenju Jedinstvenog upravnog odjela općine Tribunj (KLASA: UP 1 361-01/18-04/49, URBROJ: 2182120-04-19-2, od 28. veljače 2019. godine) u iznosu od 2.532,53 kuna.

Uz svako gore navedeno i priloženo rješenje, priložen je i dokaz o plaćanju naknade ( izvještaj za stavke izvoda FINE-e) za zadržavanje nezakonito izgrađene zgrade, kao i dokaz o plaćanju komunalnog doprinosa za iste i to: 1.716,56 kn, 5.270,19 kn, 500,00 kn i 2.532,53 kn.

Na traženje Povjerenstva Mjesno poduzeće d.o.o. je dana 06. srpnja 2023. dostavilo dopis u kojem se navodi kako im nije jasna poveznica predaje financijskih izvješća i izvješća o stanju društva s radom komunalnog djelatnika i sezonskog djelatnika na naplati i kontroli parkirališnih usluga kao i da sukladno zakonu, svake godine predsjedniku Skupštine daju na uvid u podatke o financijskom poslovanju prije predaje Godišnjeg financijskog izvješća na FINA-u, te u privitku dostavljaju presliku predanih financijskih podataka za 2018., 2019. i 2020. godinu. Također, svi predani podaci su javni i kao takvi objavljeni i javno dostupni na internetskoj stranici društva te u Registru godišnjih financijskih izvještaja FINA-e.

Nakon svega prethodno iznesenoga ističemo kako je člankom 2. stavkom 1. ZSSI-a propisano da u obnašanju javne dužnosti dužnosnici ne smiju svoj privatni interes stavljati iznad javnog interesa, a stavkom 2. istog članka Zakona propisano je da sukob interesa postoji kada su privatni interesi dužnosnika u suprotnosti s javnim interesom, a posebice kada privatni interes dužnosnika utječe na njegovu nepristranost u obavljanju javne dužnosti ili se osnovano može smatrati da privatni interes dužnosnika utječe na njegovu nepristranost u obavljanju javne dužnosti ili privatni interes dužnosnika može utjecati na njegovu nepristranost u obavljanju javne dužnosti.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana. Stavkom 3. istog članka propisano je da dužnosnici ne smiju koristiti javnu dužnost za osobni probitak ili probitak osobe koja je s njima povezana.

Člankom 4. stavkom 2. ZSSI-a propisano je da su dužnosnikovi srodnici po krvi u uspravnoj lozi članovi obitelji dužnosnika, a stavkom 5. istog članka propisano je da su povezne osobe u smislu toga Zakona članovi obitelji iz stavka 2. istog članka te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom. Slijedom navedenoga, otac i brat dužnosnika Marka Grubelića se kao članovi njegove obitelji smatraju s dužnosnikom povezanim osobama u smislu odredbi ZSSI-a.

U odnosu na sve istaknute navode iz prijave kako je općinski načelnik Općine Tribunj Marko Grubelić zaposlio svoga oca …. ……… u komunalnom odjelu i svoga brata kao komunalnog redara, iako je stalno zaposlen u bolnici ,kao i da isti u privatne svrhe koristi službeni automobil primjerice za odlazak u polje, Povjerenstvo je iz prikupljenih podataka i dostavljene dokumentacije utvrdilo sljedeće.

Otac općinskog načelnika …. …….. nije zaposlen u tijelu u kojem općinski načelnik obnaša dužnost - Općini Tribunj,već je od 2008. godine zaposlen u Mjesnom poduzeću Tribunj d.o.o. jer to proizlazi iz Odluke Mjesnog poduzeća d.o.o. od 01. siječnja 2018. kada je izmijenjena sistematizacija radnih mjesta na način da je dodano radno mjesto komunalni djelatnik predradnik; te je 01. srpnja 2018. donesena odluka o visini osobnog dohotka za radno mjesto komunalni radnik-predradnik u visini 4.000,00 kn, a 01. siječnja 2019. donesena je odluka o visini osobnog dohotka za radno mjesto komunalni radnik-predradnik u visini 4.100,00 kn.

Iz prikupljenih podataka proizlazi da je otac dužnosnika …. …….., tek 2018. nakon izmjene sistematizacije radnih mjesta napredovao na poziciju komunalni radnik- predradnik za koju poziciju je utvrđena visina osobnog dohotka u visini 4.100,00 kn. Međutim, iz dostavljene dokumentacije ne proizlazi da je dužnosnik Marko Grubelić sudjelovao u donošenju odluka, izmjene sistematizacije radnih mjesta i sklapanja ugovora o radu s ….. ………., već su navedene odluke donesene i ugovori potpisani od strane direktorice trgovačkog društva Mjesno poduzeće d.o.o. Lorine Grbac.

Sve naprijed navedene odluke donijela je direktorica trgovačkog društva Mjesno poduzeće d.o.o. Lorina Grbac te je s ….. ………. sklopila ugovore o radu i pripadajuće anekse o promjeni radnog mjesta i povećanju plaće, dok se kao razlog navodi povećanje minimalne plaće i zadržavanje dobrog zaposlenika u društvu, prema Uredbi Vlade Republike Hrvatske, Klasa: 022-03/17-03/83, Urbroj: 50301-25/06-17-1 od 7. prosinca 2017. o visini minimalne plaće za razdoblje od 1. siječnja 2018. godine do 31. prosinca 2018. godine, kojom se ista utvrđuje u bruto iznosu od 3.439,80 kuna i Uredbi Vlade RH, Klasa: 022-03/18-03/90, Urbroj: 50301-25/06-18-2 od 30. studenog 2018. o visini minimalne plaće za razdoblje od 1. siječnja 2019. godine do 31. prosinca 2019. godine, kojom se ista utvrđuje u bruto iznosu od 3.750,00 kuna.

Prema tome, proizlazi da je povećanje plaće …. ……… bilo opravdano i bez napredovanja na radno mjesto komunalnog djelatnika-predradnika i u skladu s ovlastima i donesenim odlukama direktorice trgovačkog društva Mjesno poduzeće d.o.o.

Također, Mjesno poduzeće d.o.o. je dana 03. svibnja 2023. dostavilo dopis u kojem se navodi kako je službeno vozilo Mjesno poduzeće d.o.o. kupilo krajem 2018. godine, te se od 10. siječnja 2019. godine koristi izričito u poslovne svrhe.

Slijedom navedenog Povjerenstvo iz dostavljenih podataka i dokumentacije nije steklo saznanja da bi dužnosnik Marko Grubelić na bilo koji način povrijedio odredbe ZSSI-a vezano za okolnosti zapošljavanja i napredovanja njegovog oca u Mjesnom poduzeću d.o.o.

Dužnosnik Marko Grubelić nedvojbeno je povezan s trgovačkim društvom Mjesno poduzeće d.o.o. kao predstavnik njegovog osnivača. Međutim, iz dostavljene dokumentacije proizlazi kako je osoba koja je sklopila ugovore s njegovim ocem direktorica trgovačkog društva Lorina Grbac i to 2008. godine, odnosno u vrijeme kada dužnosnik nije bio općinski načelnik Općine Tribunj s obzirom da je dužnost započeo obnašati 2017. godine.

U odnosu na angažiranje brata dužnosnika …. ……… u trgovačkom društvu Mjesno poduzeće d.o.o., Povjerenstvo je utvrdilo da je brat dužnosnika bio angažiran temeljem ugovora o djelu za obavljanje poslova kontrolora parkinga 2018., 2019., i 2020. godine te je predmetne ugovore sklopila direktorica trgovačkog društva Lorina Grbac, zatim i direktorica Sanda Novković i prokuristica Nikolina Cvitan. Za izvršenje predmetnog posla brat općinskog načelnika angažiran je temeljem oglasa na koji se javio, slijedom čega Povjerenstvo nije steklo saznanja da je općinski načelnik na bilo koji način sudjelovao ni utjecao na angažiranje svojeg brata za obavljanje poslova kontrolora parkinga.

U odnosu na navode vezane za izgradnju kuću u zoni koja nije građevinska bez plaćanja komunalnog doprinosa, Povjerenstvo je uvidom u prikupljenu dokumentaciju utvrdilo kako se na katastarskoj čestici, čest. zgr. …., upisane u zk.ul ….. K.O. Tribunj u Tribunju, nalaze tri 3 objekta, te su provedena 2 postupka ozakonjenja, te su za nekretnine izgrađene na čest.zgr. … k.o. Tribunj plaćene naknade (izvještaj za stavke izvoda FINE-e) za zadržavanje nezakonito izgrađene zgrade, što potvrđuje dokaz o plaćanju komunalnog doprinosa za iste i to: 1.716,56 kn, 5.270,19 kn, 500,00 kn i 2.532,53 kn.

Slijedom navedenog, niti vezano uz navedeno nije utvrđeno postupanje dužnosnika na način da bi povrijedi odredbe ZSSI-a, pri čemu se ističe da sama činjenica eventualne nezakonite izgradnje objekta ili neplaćanja određenih javnih davanja ne predstavlja situaciju sukoba interesa, nego se radi o kršenju određenih posebnih propisa iz područja graditeljstva koji zahtijevaju postupanje za to nadležnih tijela u smislu legalizacije ili rušenja objekta i slično ovisno o konkretnoj situaciji ili postojanju duga koji se u slučaju neplaćanja ostvaruje također sukladno posebnim propisima iz područja komunalnog gospodarstva naplaćuje u ovršnom postupku.

U odnosu na navode iz prijave vezane za promjenu poslovne banke, ističe se kako je člankom 62. u stavcima 1. do 3. Zakona o proračunu propisano da raspoloživim novčanim sredstvima na računu u skladu sa člankom 60. upravlja ministar financija, odnosno načelnik, gradonačelnik, župan, te da se novčana sredstva iz stavka 1. ovoga članka mogu polagati u Hrvatsku narodnu banku, poslovnu banku te ulagati u državne vrijednosne papire, poštujući načela sigurnosti, likvidnosti i isplativosti ulaganja. Odluku o izboru banke iz stavka 2. ovoga članka donosi ministar financija odnosno načelnik, gradonačelnik, župan.

Tijekom postupka nedvojbeno je utvrđeno da jeOdlukom o izboru banke za obavljanje poslova platnog prometa Proračuna Općine Tribunj KLASA: 450-05/18-5011, URBROJ: 2182120-03-18-1 od 21. prosinca 2018. općinski načelnik Marko Grubelić istu odluku donio na temelju članka 62. stavak 3. Zakona o proračunu i članka 53. Statuta Općine Tribunj.

Zaključno, vezano uz osobni kredit obveznika ističe se kako iz navoda podnesene prijave ne proizlazi da bi dužnosnik na neki način povrijedio odredbe ZSSI-a vezano uz ishođenje kredita kod Hrvatske poštanske banke d.d. za koji je iz podataka u imovinskoj kartici razvidno da je ugovorena kamatna stopa 3%, rok vraćanja u mjesecima 180, a iznos anuiteta 551,00 eura, odnosno da je dužnosnik ispunio obvezu navođenja obveze kredita u imovinskoj kartici.

Slijedom navedenog iz prikupljenih podataka i dokumentacije, Povjerenstvo nije steklo saznanja iz kojih bi proizlazilo da je postupanjem dužnosnika Marka Grubelića, općinskog načelnika Općine Tribunj u predmetnim situacijama došlo do moguće povrede članka 7. točke c) ZSSI-a odnosno povrede neke od odredbi ZSSI-a.

Slijedom svega navedenog, Povjerenstvo je donijelo odluku kao što je navedeno u izreci ovog akta.

PREDSJEDNICA POVJERENSTVA

Aleksandra Jozić-Ileković, dipl.iur.

Dostaviti:

1. Marko Grubelić, elektroničkom dostavom
2. Podnositelj prijave, putem e-maila
3. Objava na internetskoj stranici Povjerenstva
4. Pismohrana